CELEX: 31975R2782
Language: el
Date: 1975-10-29 00:00:00
Title: Κανονισμός (ΕΟΚ) αριθ. 2782/75 του Συμβουλίου της 29ης Οκτωβρίου 1975 περί παραγωγής και εμπορίας των αυγών προς επώαση και των νεοσσών πουλερικών ορνιθώνος

Avis juridique important

|

31975R2782

Κανονισμός (ΕΟΚ) αριθ. 2782/75 του Συμβουλίου της 29ης Οκτωβρίου 1975 περί παραγωγής και εμπορίας των αυγών προς επώαση και των νεοσσών πουλερικών ορνιθώνος  

Επίσημη Εφημερίδα αριθ. L 282 της 01/11/1975 σ. 0100 - 0103 Φινλανδική ειδική έκδοση: Κεφάλαιο 3 τόμος 6 σ. 0232  Ελληνική ειδική έκδοση: Κεφάλαιο 03 τόμος 14 σ. 0090  Σουηδική ειδική έκδοση: Κεφάλαιο 3 τόμος 6 σ. 0232  Ισπανική ειδική έκδοση: Κεφάλαιο 03 τόμος 9 σ. 0170  Πορτογαλική ειδική έκδοση : Κεφάλαιο 03 τόμος 9 σ. 0170 

++++ΚΑΝΟΝΙΣΜΟΣ ( ΕΟΚ ) αριθ . 2782/75 ΤΟΥ ΣΥΜΒΟΥΛΙΟΥ  της 29ης Οκτωβρίου 1975  περί παραγωγής και εμπορίας των αυγών προς επώαση και των νεοσσών πουλερικών ορνιθώνος  ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 43 ,  τον κανονισμό ( ΕΟΚ ) αριθ . 2771/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των αυγών ( 1 ) , και ιδίως το άρθρο 1 ,  τον κανονισμό ( ΕΟΚ ) αριθ . 2777/1975 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του κρέατος πουλερικών ( 2 ) και ιδίως το άρθρο 2 ,  την πρόταση της Επιτροπής ,  τη γνώμη της Συνελεύσεως ( 3 ) ,  Εκτιμώντας :  ότι για την πραγματοποίηση των στόχων του άρθρου 39 της συνθήκης στον τομέα της πτηνοτροφίας , οι κανονισμοί ( ΕΟΚ ) αριθ . 2771/75 και ( ΕΟΚ ) αριθ . 2777/75 προβλέπουν μέτρα προς διευκόλυνση της προσαρμογής της προσφοράς στις απαιτήσεις της αγοράς   ότι στα μέτρα αυτά συγκαταλέγονται ιδίως όσα αποβλέπουν στο να καταστήσουν δυνατή την καθιέρωση βραχυπροθέσμων και μακροπροθέσμων προβλέψεων , βάσει της γνώσεως των χρησιμοποιουμένων μέσων παραγωγής , ως και των προδιαγραφών εμπορίας που είναι δυνατό να αφορούν ιδίως τη συσκευασία , τη μεταφορά και τη σήμανση   ότι η ακριβής γνώση του αριθμού των αυγών προς επώαση τα οποία ετέθησαν σε επώαση και του αριθμού των εκκολαφθέντων νεοσσών , διαφοροποιουμένων αναλόγως με το είδος , την κατηγορία και τον τυπο των πουλερικών , επιτρέπει την πρόβλεψη της εξελίξεως της αγοράς των πτηνοτροφικών προϊόντων  ότι για το σκοπό αυτό , πρέπει , επι πλέον , να προβλεφθεί η δυνατότης συλλογής , εφ ' όσον είναι αναγκαίο , στατιστικών στοιχείων σχετικώς προς το ζωϊκό κεφάλαιο των πουλερικών αναπαραγωγής και πολλαπλασιασμού   ότι , με σκοπό να προβλέπεται η εξέλιξη της αγοράς με τη μεγαλύτερη δυνατή ακρίβεια και το συντομώτερο δυνατό , πρέπει να συλλέγονται κατά κανονικά διαστήματα τα στοιχεία για τα αυγά προς επώαση που τέθηκαν σε επώαση και τους εκκολαφθέντες και διατεθέντες στο εμπόριο νεοσσούς   ότι είναι επί πλέον αναγκαίο να χαρακτηρίζονται τα αυγά προς επώαση που παράγονται εντός της Κοινότητος , για να είναι δυνατή η διάκρισή τους από τα αυγά τα οποία υπάγονται στον κανονισμό ( ΕΟΚ ) αριθ . 2772/75 του Συμβουλίου της 29ης Οκτωβρίου 1975 περί ορισμένων προδιαγραφών που εφαρμόζονται στα αυγά ( 4 )  ότι , για το σκοπό αυτό , ο χαρακτηρισμός αυτός πρέπει να γίνεται εντός της Κοινότητος με την ατομική σήμανση των προς επώαση αυγών , αλλά πρέπει εν τούτοις να προβλεφθεί ότι ο χαρακτηρισμός αυτός είναι δυνατό να γίνεται σύμφωνα με ειδικές διατάξεις συσκευασίας , στα Κράτη μέλη που το επιτρέπουν  ότι εν τούτοις η τελευταία αυτή δυνατότητα δεν πρέπει να έχει ως αποτέλεσμα να τεθούν στο εμπόριο , χωρίς ειδικό διακριτικό σήμα τα αυγά τα οποία αποσύρονται από την επωαστική μηχανή   ότι οι τιμές ανασχέσεως και οι εισφορές για τα αυγά προς επώαση είναι διαφορέτικές από εκείνες για τα άλλα αυγά  ότι πρέπει να καταστεί δυνατή , με μία σήμανση των αυγών προς επώαση , η σαφής διάκριση μεταξύ των προϊόντων αυτών   ότι το αυτό ισχύει και για τις εξαγωγές , ιδιως λόγω της δυνατότητας χορηγήσεως επιστροφών  ότι εν τούτοις πρέπει να ληφθούν υπ ' όψη κατά το δυνατό οι διατάξεις που ισχύουν ενδεχομένως στις τρίτες χώρες σχετικά με το χαρακτηρισμό , για να μην παραβλάπτεται το εμπόριο με τις χώρες αυτές   ότι ο διακριτικός αριθμός , που χορηγείται σε κάθε εγκατάσταση και σημειώνεται επί των αυγών προς επώαση ή επί των συσκευασιών που περιέχουν αυγά προς επώαση ή νεοσσούς , είναι δυνατό να διευκολύνει την εμπορία των προϊόντων αυτών και τον έλεγχο της τηρήσεως των διάταξεων του κανονισμού   ότι τόσο για το εμπόριο όσο και για τον έλεγχο , ενδείκνυται η αναγραφή , στα συνοδεύοντα τα εμπορεύματα έντυπα , ενδείξεων σχετικών ιδίως προς τη φύση της παρτίδας των αυγών προς επώαση και προς την προέλευσή τους  ότι για τον σκοπό αυτό , ορισμένες από τις ενδείξεις αυτές πρέπει να εμφανίζονται επί των συσκευασιών   ότι οι εν λόγω εγκαταστάσεις πρέπει να είναι βέβαιες , ότι οι ατομικές πληροφορίες που τις αφορούν απολαύουν της ανωνυμίας και του στατιστικού απορρήτου   ότι πρέπει να εξαιρεθούν της υποχρεώσεις τηρήσεως του παρόντος κανονισμού οι επιχειρήσεις εκείνες οι οποίες λόγω της μικρής εμπορικής σημασίας τους δεν επηρεάζουν σημαντικά ούτε τα γενικά στατιστικά αποτελέσματα , ούτε τις εξελίξεις της αγοράς ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Κατά την έννοια του παρόντος κανονισμού νοούνται ως :  1 . Αυγά προς επώαση : τα αυγά πουλερικών ορνιθώνος , της κλάσεως 04.05 Α Ι α ) του Κοινού Δασμολογίου , τα προοριζόμενα για την παραγωγή νεοσσών , διαφοροποιούμενα ανάλογα με το είδος , την κατηγορία και τον τύπο , και χαρακτηριζόμενα σύμφωνα προς τον παρόντα κανονισμό .  2 . Νεοσσοί : τα ζώντα πουλερικά ορνιθώνος των οποίων το βάρος δεν υπερβαίνει τα 185 γραμμάρια της κλάσεως 01.05 Α του Κοινού Δασμολογίου των ακολούθων κατηγοριών :  α ) Νεοσσοί χρήσεως : οι νεοσσοί των ακολούθων τύπων :  ι ) νεοσσοί κρεατοπαραγωγής : οι νεοσσοί οι προοριζόμενοι για πάχυνση και σφαγή προ της γενετησίου ωριμάνσεώς τους ,  ιι ) νεοσσοί αυγοπαραγωγής : οι νεοσσοί οι προοριζόμενοι για εκτροφή προς παραγωγή αυγών καταναλώσεως ,  ιιι ) οι νεοσσοί διπλής κατευθύνσεως : οι νεοσσοί οι προοριζόμενοι είτε για αυγοπαραγωγή είτε για κρεατοπαραγωγή   β ) Νεοσσοί πολλαπλασιασμού : οι νεοσσοί οι προοριζόμενοι για την παραγωγή νεοσσών χρήσεως   γ ) Νεοσσοί αναπαραγωγής : οι νεοσσοί οι προοριζόμενοι για την παραγωγή νεοσσών πολλαπλασιασμού .  3 . Εγκατάσταση : Η εγκατάσταση ή το τμήμα μιας εγκαταστάσεως , για κάθε έναν από τους ακόλουθους τομείς δραστηριοτήτων :  α ) Εγκατάσταση επιλογής : Η εγκατάσταση της οποίας η δραστηριότητα συνίσταται στην παραγωγή αυγών προς επώαση , προοριζομένων για την παραγωγή νεοσσών αναπαραγωγής , πολλαπλασιασμού ή χρήσεως   β ) Εγκατάσταση πολλαπλασιασμού : Η εγκατάσταση της οποίας η δραστηριότητα συνίσταται στην παραγωγή αυγών προς επώαση , προοριζομένων για την παραγωγή νεοσσών χρήσεως   γ ) Εκκολαπτήριο : Η εγκατάσταση της οποίας η δραστηριότητα συνίσταται στη θέση αυγών σε επωαση , στην εκκόλαψη αυγών και στην προμήθεια νεοσσών .  4 . Δυναμικότητα : Ο μέγιστος αριθμός αυγών προς επώαση που είναι δυνατό να τοποθετηθούν συγχρόνως εντός των επωαστικών μηχανών , εξαιρουμένων των εκκολαπτικών μηχανών .  Άρθρο 2  1 . Η εμπορία και η μεταφορά των αυγών προς επώαση και των νεοσσών , καθώς και η τοποθέτηση σε επώαση των αυγών προς επώαση , γίνονται δεκτές στην επικράτεια της Κοινότητος για επαγγελματικούς και εμπορικούς σκοπούς μόνο υπό τον όρο της τηρήσεως των διατάξεων του παρόντος κανονισμού .  2 . Εν τούτοις , οι εγκαταστάσεις επιλογής  και οι εγκαταστάσεις πολλαπλασιασμού που διαθέτουν λιγότερα από 100 πουλερικά , καθώς και τα εκκολαπτήρια δυναμικότητος κατώτερης των 1000 αυγών προς επώαση , δεν υποχρεούνται να τηρήσουν τον παρόντα κανονισμό .  Άρθρο 3  Κάθε εγκατάσταση καταχωρείται , κατόπιν αιτήσεώς της , από τον αρμόδιο φορέα που ορίζεται από το Κράτος μέλος και λαμβάνει ένα διακριτικό άριθμό .  Ο διακριτικός αριθμός δύναται να αφαιρεθεί από τις εγκαταστάσεις που δεν πληρούν τις διατάξεις του παρόντος κανονισμού .  Άρθρο 4  Κάθε Κράτος μέλος απευθύνει στα άλλα Κράτη μέλη και στην Επιτροπή , το αργότερο εντός τριών μηνών μετά την εφαρμογή του παρόντος κανονισμού , τον πίνακα των εγκαταστάσεων οι οποίες ευρίσκονται εντός της επικρατείας του αναφέροντας τον διακριτικό αριθμό , την επωνυμία και τη διεύθυνση κάθε εγκαταστάσεως . Κάθε τροποποίηση του πίνακα αυτού ανακοινώνεται στην αρχή κάθε ημερολογιακού τριμήνου στα Κράτη μέλη και στην Επιτροπή .  Άρθρο 5  1 . Τα αυγά προς επώαση σημαίνονται κατά τεμάχιο . Ο χαρακτηρισμός αυτός πραγματοποιείται από την εγκατάσταση παραγωγής η οποία επιθέτει επί των αυγών προς επώαση τον διακριτικό της αριθμό .  2 . Εν τούτοις , τα Κράτη μέλη δύνανται να παρέχουν την άδεια χρησιμοποιήσεως ως στοιχείου χαρακτηριστμού των αυγών προς επώαση μιας ταινίας η οποία τοποθετείται επί της συσκευασίας , με τρόπο ώστε να καθίσταται μη επαναχρησιμοποίηση μετά το άνοιγμα  η ταινία αυτή φέρει τουλάχιστον την ένδειξη του είδους των πουλερικών από το οποίο προέρχονται τα αυγά και τον διακριτικό αριθμό της εγκαταστάσεως παραγωγής .  Το Κράτος μέλος που κάνει χρήση της δυνατότητας αυτής ενημερώνει σχετικά τα άλλα Κράτη μέλη και την Επιτροπή και τους ανακοινώνει τα θεσπισθέντα προς τούτο μέτρα .  Τα αυγά προς επώαση τα οποία έχουν χαρακτηρισθεί κατ ' αυτό τον τρόπο δύνανται να μεταφερθούν , να τεθούν στο εμπόριο ή να τεθούν σε επώαση μόνο εντός των κρατών μελών τα οποία κάνουν χρήση της προαναφερθείσης δυνατότητος .  3 . Τα αυγά προς επώαση μεταφέρονται εντός συσκευασιών αψόγου καθαριότητος , που περιέχουν αποκλειστικώς αυγά προς επώαση του αυτού είδους , της αυτής κατηγορίας και του αυτού τύπου πουλερικών , και προέρχονται από μία και την αυτή εγκατάσταση και φέρουν τουλάχιστον την ενδειξη : " Bruteier " , " oeufs a couver " , " uova da cova " , " broedeieren " , " eggs for hatching " ή " rugeaeg " .  4 . Για να είναι σύμφωνα προς τις διατάξεις που ισχύουν σε ορισμένες τρίτες χώρες εισαγωγείς , τα αυγά προς επώαση τα προοριζόμενα για εξαγωγή και οι συσκευασίες τους είναι δυνατό να φέρουν ενδείξεις διαφορετικές από τις ενδείξεις οι οποίες προβλέπονται στον παρόντα κανονισμός υπό τον ορο ότι δεν υπάρχει κίνδυνος να γίνει συγχυση με τις τελευταίες αυτές και με τις προβλεπόμενες από τον κανονισμός ( ΕΟΚ ) αριθ . 2772/75 και τους κανονισμούς εφαρμογής του .  Άρθρο 6  Τα αυγά προς επώαση προελέυσεως τρίτων χωρών είναι δυνατό να εισαχθούν μόνο εφ ' όσον φέρουν με χαρακτήρες ύψους τουλάχιστον 3 χιλιοστομέτρων το όνομα της χώρας εξαγωγής και τυπωμένη την ένδειξη , " Brutei " , " a couver " , " cova " , " broedei " , " hatching " ή " rugeaeg " . Οι συσκευασίες τους πρέπει να περιέχουν απολειστικώς αυγά προς επώαση του αυτού είδους , της αυτής κατηγορίας και του αυτού τύπου πουλερικών , της αυγής χώρας καταγωγής και του αυτού αποστολέως και να φέρουν τουλάχιστο τις ακόλουθες ενδείξεις :  α ) τις ενδείξεις που αναγράφονται επί των αυγών   β ) το είδος πουλερικών από το οποίο προέρχονται τα αυγά   γ ) το όνομα ή την εταιρική επωνυμία και τη διεύθυνση του αποστολέως .  Άρθρο 7  Κάθε εκκολαπτήριο τηρεί ένα ή περισσότερα μητρώα , στα οποία εγγράφονται κατ ' είδος , κατηγορία ( επιλογής πολλαπλασιασμού ή χρήσεως ) και κατά τύπο ( κρεατοπαραγωγής , αυγοπαραγωγής ή διπλής κατευθύνσεως ) :  α ) η ημερομηνία της θέσεως σε επώαση και ο αριθμός των αυγών προς επώαση τα οποία ετέθησαν σε επώαση , ο διακριτικός αριθμός της εγκαταστάσεως όπου παρήχθησαν τα αυγά προς επώαση και ο αριθμός των μη σημανθέντων υποστάντων επώαση αυγών που απεσύρθησαν από την επωαστική μηχανή  β ) η ημερομηνία της εκκολαψεως , ο αριθμός των εκκολαφθέντων νεοσσών καθώς και ο αριθμός των νεοσσών που πρόκειται να χρησιμοποιηθούν στην πραγματικότητα .  Άρθρο 8  Τα αυγά προς επώαση τα οποία δεν απετέλεσαν αντικείμενο σημάνσεως πριν τεθούν σε επώαση και τα οποία απεσύρθησαν από την επωαστική μηχανή καταστρέφονται ή να τεθούν στο εμπόριο ως βιομηχανικά αυγά , κατά την έννοια του άρθρου 1 σημείο 2 του κανονισμού ( ΕΟΚ ) αριθ . 2772/75 , φέρουν επ ' αυτών διακριτικό σήμα για το χαρακτηρισμό τους .  Άρθρο 9  1 . Κάθε εκκολαπτηριο ανακοινώνει κάθε μήνα στους αρμοδίους φορείς του Κράτους μέλους , κατ ' είδος , κατηγορία και τύπο , τον αριθμό των αυγών προς επώαση τα οποία ετέθησαν σε επώαση , τον αριθμό των εκκολαφθέντων νεοσσών και τον αριθμό των νεοσσών που πρόκειται στην πραγματικότητα να χρησιμοποιηθούν .  2 . Στατιστικά στοιχεία σχετικά με το ζωικό κεφάλαιο των πουλερικών αναπαραγωγής και πολλαπλασιασμού ζητούνται , αν υπάρχει ανάγκη , από άλλες εγκαταστάσεις εκτός των αναφερομένων στην παράγραφο 1 , σύμφωνα με τις λεπτομέρειες και υπό τις προϋποθέσεις που έχουν θεσπισθεί κατά τη διαδιακασία του άρθρου 17 του κανονισμού ( ΕΟΚ ) αριθ . 2777/75 .  Άρθρο 10  1 . Τα Κράτη μέλη αποστέλλουν κάθε μήνα στην Επιτροπή , αμέσως μετά την παραλαβή και την ανάλυση των στοιχείων των αναγραφομένων στο άρθρο 9 , συγκεντρωτικό δελτίο συντασσόμενο με βάση τα προαναφερθέντα στοιχεία για τον προηγούμενο μήνα .  Στο συγκεντρωτικό δελτίο που υποβάλλεται από το Κράτος μέλος , εμφαίνεται επί πλεόν ο αριθμός των εισαχθέντων και εξαχθέντων νεοσσών κατά τη διάρκεια του ιδίου μηνός , κατ ' είδος , κατηγορία και τύπο πουλερικών .  2 . Η Επιτροπή συλλέγει τα στοιχεία των συγκεντρωτικών δελτίων και προβαίνει στην επεξεργασία τους . Ενημερώνει σχετικώς τα Κράτη μέλη .  Άρθρο 11  1 . Οι νεοσσοί συσκευάζονται κατ ' είδος , τύπο και κατηγορία πουλερικών .  2 . Τα κιβώτια περιέχουν αποκλειστικώς τους νεοσσούς ενός και του αυτού εκκολαπτηρίου και φέρουν τουλάχιστον την ένδειξη του διακριτικού αριθμού του εκκολαπτηρίου .  Άρθρο 12  Οι νεοσσοί καταγωγής τρίτων χωρών δεν είναι δυνατό να εισαχθούν παρά μόνο εφ ' όσον είναι συσκευασμένοι σύμφωνα με το άρθρο 11 παράγραφος 1 . Τα κιβώτια πρέπει να περιέχουν αποκλειστικώς νεοσσούς μιας και της αυτής χώρας καταγωγής και του αυτού αποστολέως και να φέρουν τουλάχιστο τις ακόλουθες ενδείξεις :  α ) το όνομα της χώρας καταγωγής   β ) το είδος πουλερικών στο οποίο ανήκουν οι νεοσσοί   γ ) το όνομα ή την εταιρική επωνυμία και τη διεύθυνση του αποστολέως   Άρθρο 13  1 . Συντάσσεται συνοδευτικό έγγραφο που περιλαμβάνει , για κάθε παρτίδα αυγών προς επώαση ή νεοσσών η οποία αποστέλλεται , τις ακόλουθες τουλάχιστον ενδείξεις :  α ) το όνομα ή την εταιρική επωνυμία και τη διεύθυνση της εγκαταστάσεως ως και τον διακριτικό αριθμό αυτής   β ) τον αριθμό αυγών προς επώαση ή των νεοσσών κατ ' είδος , κατηγορία και τύπο πουλερικών   γ ) την ημερομηνία αποστολής   δ ) το όνομα και τη διεύθυνση του παραλήπτου .  2 . Για τις παρτίδες των αυγών προς επώαση και νεοσσών που εισάγονται από τρίτες χώρες , ο διακριτικός αριθμός της επιχειρήσεως πρέπει να αντικατασταθεί με το όνομα της χώρας καταγωγής .  Άρθρο 14  Οι ενδείξεις που προβλέπονται στον παρόντα κανονισμό εγγράφονται κατά τρόπο σαφώς ευανάγνωστο .  Οι ενδείξεις αυτές καθώς και τα συνοδευτικά έγγραφα συντάσσονται τουλάχιστον σε μία γλώσσα της Κοινότητος .  Άρθρο 15  Για να είναι σύμφωνες προς τις διατάξεις που ισχύουν σε ορισμένες τρίτες χώρες εισαγωγείς , οι συσκευασίες που προορίζονται για εξαγωγή είναι δυνατό να φέρουν ενδείξεις διαφορετικές από τις προβλεπόμενες στον παρόντα κανονισμό , υπό την προϋπόθεση ότι δεν υπάρχει κίνδυνος να γίνει σύγχυση προς τις τελευταίες αυτές .  Άρθρο 16  Ο έλεγχος της τηρήσεως των διατάξεων του παρόντος κανονισμού διενεργείται από φορείς οριζομένους σε κάθε Κράτος μέλος . Ο πίνακας των φορέων αυτών ανακοινώνεται στα άλλα Κράτη μέλη και στην Επιτροπή το βραδύτερο ένα μήνα προ της ημερομηνίας ενάρξεως της ισχύος του παρόντος κανονισμού . Κάθε τροποποίηση του πίνακος αυτού ανακοινώνεται στα άλλα Κράτη μέλη και στην Επιτροπή .  Άρθρο 17  Οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπεται στο άρθρο 17 του κανονισμού ( ΕΟΚ ) αριθ . 2771/75 ή στο άρθρο 17 του κανονισμού ( ΕΟΚ ) αριθ . 2777/75 , αναλόγως της περιπτώσεως .  Άρθρο 18  1 . Τα Κράτη μέλη λαμβάνουν όλα τα απαράιτητα μετρα για τη διασφάλιση της ανωνυμίας και του εμπιστευτικού χαρακτήρα των πληροφοριών οι οποίες παρέχονται κατ ' εφαρμογή του άρθρου 9 .  2 . Τα καταχωρηθέντα στα μητρώα στοιχεία είναι δυνατό να χρησιμοποιούνται μόνο από τις αρχές τις αρμόδιες για την εφαρμογή του παρόντος κανονισμού .  Άρθρο 19  1 . Ο κανονισμός ( ΕΟΚ ) αριθ . 1349/72 του Συμβουλίου , της 27ης Ιουνίου 1972 , περί της παραγωγής και της εμπορίας αυγών προς επώαση και νεοσσών πουλερικών ορνιθώνος ( 5 ) , όπως τροποποιήθηκε από τον κανονισμό ( ΕΟΚ ) αριθ . 225/73 ( 6 ) , καταργείται .  2 . Οι παραπομπές στον καταργηθέντα δυνάμει της παραγράφου 1 κανονισμό θεωρούνται ότι γίνονται στον παρόντα κανονισμό .  Άρθρο 20  Ο παρών κανονισμός αρχίζει να ισχύει την 1η Νοεμβρίου 1975 .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .  Εγινε στο Λουξεμβούργο , στις 20 Οκτωβρίου 1975 .  Για το Συμβούλιο  Ο Πρόεδρος  G . MARCORA  ( 1 ) ΕΕ αριθ . Ν 282 της 1 . 11 . 1975 , σ . 49 .  ( 2 ) ΕΕ αριθ . Ν 282 της 1 . 11 . 1975 , σ . 77 .  ( 3 ) ΕΕ αριθ . Α 128 της 9 . 6 . 1975 , σ . 39 .  ( 4 ) ΕΕ αριθ . Ν 282 της 1 . 11 . 1975 , σ . 56 .  ( 5 ) ΕΕ αριθ . Ν 148 της 30 . 6 . 1972 , σ . 7 .  ( 6 ) ΕΕ αριθ . Ν 27 της 1 . 2 . 1973 , σ . 16 .